Diari Oficial de la Generalitat Valenciana


Sumari del DOGV 4682, del 02-02-2004 (2004/857)

ORDE de 16 de gener de 2004 de la Conselleria de Benestar Social, per la qual es modifica l'Orde de 20 de novembre de 2003, de la Conselleria de Benestar Social, per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2004 (DOGV núm. 4.647, de 10 de desembre).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4682

Data del DOGV
:   02-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/857


Data del document
:   16-01-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * jurisdicció de menors
    * ajuda pública
    * família
    * servei social
    * ajuda social
    * adopció
    * reinserció social
    * delinqüència juvenil

ORDE de 16 de gener de 2004 de la Conselleria de Benestar Social, per la qual es modifica l'Orde de 20 de novembre de 2003, de la Conselleria de Benestar Social, per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2004 (DOGV núm. 4.647, de 10 de desembre). [2004/X857]
  
Com a conseqüència de la celebració, l'any 2004, del desé aniversari de l'Any Internacional de la Família proclamat per Nacions Unides, s'ha previst la realització d'activitats i actes a nivell de tot l'estat que realcen la importància de la família i que promoguen el seu desenrotllament.
  
L'Orde de 20 de novembre de 2003, de convocatòria d'ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, té, entre els seus objectius, l'atenció integral de la família, així com programes específics per a determinades circumstàncies familiars, motiu pel qual el seu camp d'acció entra plenament dins dels objectius de la citada commemoració.
  
Per això, es considera convenient modificar una de les disposicions finals de la citada Orde de 20 de novembre de 2003, per a ressaltar la rellevància que la Comunitat Valenciana atorga a l'Any Internacional de la Família.
  
En virtut d'això i fent ús de les facultats que em conferix l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol de 2003, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Modificar la disposició final primera de l'Orde de 20 de novembre, que queda com seguix:
  
?DISPOSICIONS FINALS
  
Primera
  
Quan, per part de les entitats sol·licitants, es faça publicitat a través de qualsevol mitjà de comunicació dels programes subvencionats, totalment o parcialment, per mitjà de les ajudes a què es referix esta orde, serà obligatori fer-hi constar explícitament que es tracta d'un programa ?Subvencionat per la Generalitat Valenciana - Conselleria de Benestar Social?. De la mateixa manera, s'informarà de l'esmentada circumstància als usuaris dels programes.
  
Quan es tracte dels servicis i programes la convocatòria dels quals s'establix en els capítols I, II i III de la present Orde d'Ajudes, les entitats hauran de fer-hi constar que l'any 2004 es commemora el desé aniversari de l'any internacional de la família?.
  
Esta modificació no altera el termini establit per a presentar les sol·licituds, que seguix sent el que es va establir al publicar l'Orde de 20 de novembre en el Diari Oficial de la Generalitat Valenciana núm. 4.647, de 10 de desembre.
  
Contra la present Orde, s'hi podrà interposar, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, potestativament, recurs de reposició davant el mateix òrgan que l'ha dictat, en el termini d'un mes comptador des de l'endemà de la publicació, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa; o bé pot interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
  
València, 16 de gener de 2004
  
La consellera de Benestar Social,